钦定古今图书集成/明伦汇编/闺媛典/第343卷 > 叶氏女
## 钦定古今图书集成/明伦汇编/闺媛典/第343卷 > 叶氏女

按《歙县志》：“叶氏女，幼失怙恃，鞠于叔母。叔父为县吏，
坐逋官钱五十万系狱，女以香置顶自灼，从昏达旦。
中夜，狱官梦帝命使鞠其狱，乃前吏所负，遂释。叔母
有疾，昼夜拜叩，有光燡然，割股进食，遂愈。幼不愿嫁
叔父母殁，即舍后山为庵，设像供奉。将终，崛起端坐
而逝。家以僧礼焚之，骨缀舍利无数。年八十一，墓在”
县治侧。